L 136/88
DA
Den Europæiske Unions Tidende
24.5.2023
(31)
Andre markedsaktører, som f.eks. udbydere af reklametjenester eller betalingstjenesteudbydere, kan som følge af deres forpligtelser i henhold til EU's regler for bekæmpelse af hvidvaskning af penge og frivillige tiltag også bidrage til kampen mod onlinepiratkopiering.
For at demonetarisere onlinepiratkopiering stiller Kommissionen et aftalememorandum om onlinereklamer og intellektuelle ejendomsrettigheder til rådighed.
Aftalememorandummets underskrivere forpligter sig til frivilligt at minimere placeringen af reklamer på websteder og i mobilapps, der overtræder intellektuelle ejendomsrettigheder, herunder ophavsretten.
Denne type samarbejde bør tilskyndes yderligere for at sikre, at sådanne tjenester ikke letter promoveringen og funktionen af operatører, der giver adgang til uautoriseret retransmission af direkte begivenheder.
(32)
For at modvirke piratkopiering på en holistisk måde er det vigtigt at øge kommercielle tilbuds tilgængelighed, prisoverkommelighed og attraktivitet for slutbrugere med henblik på at få adgang til transmission eller retransmissioner af direkte begivenheder.
For så vidt angår begivenheder af væsentlig samfundsmæssig interesse, som f.eks.
De Olympiske Lege, Verdensmesterskaberne i fodbold eller Europamesterskaberne i fodbold, kan medlemsstaterne sikre bred offentlig adgang til fjernsynsdækning i overensstemmelse med artikel 14 i direktiv 2010/13/EU.
(33)
Ydermere har adgangen til og tilgængeligheden af lovlige tilbud til en konkurrencedygtig pris ifølge en nylig undersøgelse medført et mindre fald i antallet af brugere, der ser piratkopieret indhold (12).
Derfor er det vigtigt at øge slutbrugernes bevidsthed om tilgængeligheden af lovlige tilbud.
Visse medlemsstater sikrer f.eks., at når et websted blokeres som følge af et påbud, oplyses de brugere, der forsøger at tilgå webstedet, om blokeringen, og de får oplyst, hvor indholdet kan tilgås lovligt.
Det kan f.eks.
gøres ved at henvise til den europæiske onlineind­ holdsportal, Agorateka, som er udviklet af EUIPO's observationscenter, hvor der linkes til eksisterende nationale portaler.
(34)
Grænseoverskridende samarbejde mellem medlemsstaterne er vigtigt for bedre at håndtere fænomenet med uautoriserede retransmissioner af direkte begivenheder, som i sagens natur finder sted på tværs af grænserne.
Det kan være nyttigt at udveksle oplysninger om tjenester, der er omfattet af et påbud i én medlemsstat, for at informere de håndhævende myndigheder i en anden medlemsstat, hvor de samme tjenester kan tilgås.
(35)
EUIPO's observationscenter er i henhold til Europa-Parlamentets og Rådets forordning (EU) nr.
386/2012 (13) bemyndiget til at stille mekanismer til rådighed, der bidrager til at forbedre udvekslingen af oplysninger vedrørende håndhævelse af intellektuelle ejendomsrettigheder mellem myndigheder i medlemsstaterne samt fremme samarbejdet med og imellem disse myndigheder.
Det eksisterende samarbejde om disse spørgsmål, som faciliteres af EUIPO's observationscenter, bør udvikles til et særligt netværk for medlemsstaterne, hvor de strukturelt kan udveksle oplysninger om foranstaltninger, procedurer og retsmidler, der anvendes på uautoriserede retransmissioner af sportsbegivenheder og andre direkte begivenheder, herunder om disse håndhævelsesværktøjers virkning og effektivitet, og om udfordringer og god praksis på området.
Netværket bør give mulighed for dialog på tværs af alle medlemsstater og omfatte administrative myndigheder med specifikke beføjelser i forbindelse med håndhævelse af de intellektuelle ejendomsrettigheder, der findes i visse medlemsstater.
De oplysninger, der indsamles i netværket, bør bidrage til overvågningen af henstillingens virkninger.
(36)
En anden måde at opnå en mere effektiv håndhævelse på er at øge ekspertisen hos de personer, der er involveret i håndhævelsen af rettigheder over for uautoriserede retransmissioner af direkte begivenheder ved hjælp af egnede uddannelsesforanstaltninger.
EUIPO's observationscenter bør opfordres til at udvikle og arrangere vidensopbyggende aktiviteter for nationale dommere og nationale myndigheder på specifikke områder.
(37)
Kommissionen vil nøje overvåge de foranstaltninger, der træffes i lyset af denne henstilling med støtte fra EUIPO's observationscenter, som bør bistå med teknisk ekspertise og organisatorisk støtte samt overvåge udviklingen i uautoriseret retransmission af direkte begivenheder i medlemsstaterne.
For at udføre denne opgave er det afgørende, at medlemsstater og interessenter deler relevante oplysninger om opfølgningen på denne henstilling og mængden af
(12) Intellectual Property Crime Threat Assessment (Trusselsvurdering af krænkelser af intellektuelle ejendomsrettigheder), EUIPO og Europol, marts 2022.
(13) Europa-Parlamentets og Rådets forordning (EU) nr.
386/2012 af 19. april 2012 om bemyndigelse af Kontoret for Harmonisering i det Indre Marked (Varemærker og Design) til at varetage opgaver i forbindelse med håndhævelsen af intellektuelle ejendomsrettigheder, herunder samling af repræsentanter for den offentlige og den private sektor i Det Europæiske Observationscenter for Krænkelser af Intellektuelle Ejendomsrettigheder (EUT L 129 af 16.5.2012, s. 1).